
Gádoros Nagyközség Önkormányzata közigazgatási területén üzemelő közterületi térfigyelő kamerarendszer adatkezelési és adatvédelmi szabályai tekintetében az alábbi szabályzatot lépteti érvénybe:

1. A szabályzat tartalma

Jelen szabályzat tartalma:

· A szabályzat céljának és hatályának meghatározása; 

· A köztéri térfigyelő kamerarendszer működtetése során alkalmazott adatvédelmi és adatkezelési előírások, valamint feladatok;

· Az adatkezelés során alkalmazott nyilvántartások vezetésének rendje.

2. A szabályzat célja és hatálya

2.1. A szabályzat célja

Jelen szabályzat célja, hogy részletesen meghatározza a köztéri térfigyelő kamerarendszer működtetésével kapcsolatos adatkezelési szabályokat, különösen:

· az adatrögzítésre vonatkozó szabályokat, 

· a rögzített adatok felhasználásának előírásait, 

· az adattovábbítási, és betekintési jogok rendjét,

· az adattörlési kötelezettséget.

2.2. A szabályzat hatálya

A szabályzat kiterjed mindazon személyekre, akik a köztéri térfigyelő kamerarendszer működtetése során a kamerarendszer kezelésével kapcsolatos feladatokat végzik, illetve a kamerafelvételek megtekintésére, továbbítására, törlésére jogosultsággal vagy a felvételekhez hozzáféréssel rendelkeznek, különösen az Gádorosi Polgármesteri Hivatal kijelölt köztisztviselőjére, Jegyzőjére, továbbá a hozzáféréshez jogosult megbízottakra, valamint a kamerarendszer üzemeltetőjének alkalmazottaira.
3. Kapcsolódó jogszabályi rendelkezések és bejelentési kötelezettség
3.1. Kapcsolódó jogszabályok
A szabályzat tárgyával kapcsolatosan releváns és figyelembe vett jogszabályi anyag:
· az információs önrendelkezési jogról és az információszabadságról szóló 2011. évi CXII. törvény, - a továbbiakban: információs tv.; 

· a közterület-felügyeletről szóló 1999. évi LXIII. törvény;
· Az Európai Parlament és a Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) – a továbbiakban: GDPR-Rendelet

· A Nemzeti Adatvédelmi és Információszabadság Hatóság elnökének NAIH/2015/6921/2/V állásfoglalása.
3.2. Bejelentési kötelezettség

Azokat az adatvédelmi incidenseket, amelyek valószínűsíthetően kockázattal járnak a természetes személyek jogaira és szabadságaira nézve, az adatkezelő bejelenti az illetékes felügyeleti hatóságnak. A bejelentés részletes szabályait a jelen szabályzat 7.4. pontja tartalmazza.
4. Értelmező rendelkezések

A szabályzat alkalmazásában az egyes fogalmakon a következőket kell érteni:
Közterületi térfigyelő kamerarendszer: Azok az eszközök és megoldások, melyek kamerák kihelyezésével és üzemeltetésével lehetővé teszik a közterület távolból történő megfigyelését, a kamerákkal képfelvételek készítését, a felvételek tárolását, valamint az adatok továbbítását.
Közterület: Az önkormányzat illetékességi területén lévő olyan terület, mely az ingatlan-nyilvántartásban közterületként szerepel, illetve olyan önkormányzati tulajdonú terület, melyet közterületként használnak.
Személyes adat: azonosított vagy azonosítható természetes személyre ("érintett") vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.
Adatkezelő: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza.
Adatfeldolgozó: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.

Adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.
Adattovábbítás: az adat meghatározott harmadik személy számára történő hozzáférhetővé tétele.

Adattörlés: az adat felismerhetetlenné tétele oly módon, hogy a helyreállítása többé nem lehetséges.
Adatmegsemmisítés: az adatot tartalmazó adathordozó teljes fizikai megsemmisítése.
Adatfelelős: az a közfeladatot ellátó szerv, amely az elektronikus úton kötelezően közzéteendő közérdekű adatot előállította, illetve amelynek a működése során ez az adat keletkezett.
5. A közterületi térfigyelő kamerarendszer
5.1. A rendszer üzemeltetésének alapadati

5.1.1. A térfigyelő rendszer tulajdonosa: Gádoros Nagyközség Önkormányzata (Adatkezelő)
5.1.2. A térfigyelő rendszer üzemeltetője: Gádorosi Polgármesteri Hivatal  kijelölt köztisztviselője és Jegyzője
A kamerarendszerhez kapcsolódó karbantartási, hibajavítási feladatokat az Önkormányzat végzi.

5.2. A rendszer felépítése

5.2.1. A közterületi térfigyelő kamerarendszer az alábbi részekből áll:

· a közterületre kihelyezett kamerákból, 

· a központi megfigyelő helyiségből, illetve rögzítő egységből a szükséges eszközökkel és műszaki megoldásokkal.

A közterületekre kihelyezett kamerák számát és helyét, GPS koordinátáit, valamint az adott kamerával megfigyelt területet, a kamerák típusát, valamint a megfigyelés okát tartalmazó adatokat a 1. melléklet tartalmazza.
5.2.2.
A közterületre kihelyezett kamerák

A közterületre kamerát kihelyezni és üzemeltetni csak a jelen szabályzatban foglaltak szerint, a Képviselő-testület döntésének megfelelően lehet.

Az alkalmazott kamera típusa

A közterületi térfigyelő rendszerben csak megfelelő műszaki tanúsítvánnyal rendelkező kamerákat lehet alkalmazni.
5.2.3. Tájékoztatás

Az Önkormányzat köteles értesíteni a rendőrséget a közterületi térfigyelő kamerák kihelyezéséről, a kamerák által megfigyelt közterületekről, valamint ezeket az adatokat a felügyeletet működtető önkormányzat polgármesteri hivatalának honlapján közzétesz .
A képfelvevő által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről.
5.2.4. Rögzítő/Adatkezelő helyiség

A közterületi térfigyelő kamerarendszer központi rögzítő, illetve adatkezelő helyisége a …………………….. épületében, az erre a célra biztosított helyiségében található, cím: ……………………….. 
A kihelyezett kamerák által közvetített képek:

· a felvételek a kamera rendszer központi egységén (továbbiakban DVR) történnek,
· folyamatos megfigyelésre nem kerülnek.
5.2.5. A felvételek megtekintése

Az önkormányzat által alkalmazott közterületi térfigyelő kamerarendszer rögzített felvételek tárolására és visszanézésére használható.
A képfelvételek megtekintésére és esetleges visszanézésére szolgáló monitort úgy kell elhelyezni, hogy a képfelvételek sugárzása alatt azokat a jogosultsági körön kívüli személyek ne láthassák.
5.3. A közterületi térfigyelő kamerarendszer üzemeltetési rendje

5.3.1. A rendszer üzemeltetésének célja

A közterületi térfigyelő kamerarendszer üzemeltetésének elsődleges célját az önkormányzat vonatkozó rendelete határozza meg. Ennek megfelelően a rendszer működtetésének célja:
· a közbiztonság, közrend fenntartásához, a bűnmegelőzéshez fűződő társadalmi érdek biztosítása, védelme,

· a közterületi rend és tisztaság védelme, az önkormányzati vagyon védelme 

· adatkezelő által ellátott közfeladatokkal összefüggésben kezelt adatok, illetve az e feladatok ellátását biztosító önkormányzati/ állami vagyon védelme. 

· - az emberi élet, a testi épség, valamint a vagyon védelme érdekében a jogsértések megelőzése, észlelése, az elkövető tettenérése, valamint a jogsértések bizonyítása; 

· - az esetlegesen előforduló rendkívüli események (bűncselekmény, szabálysértés, balesetek stb.) körülményeinek vizsgálata, a hatósági eljárás és a bizonyítás elősegítése

5.3.2. A közterületi térfigyelő kamerarendszer üzemeltetése
A. A közterületi térfigyelő kamerarendszer által közvetített képek megfigyelése

A kamerarendszer által közvetített képek esetenként megfigyelésre kerülnek.
A térfigyelő kamerarendszer által közvetített képek megfigyelésének célja, hogy az önkormányzat a megfigyelt területek állapotáról, helyzetéről, és indokolt esetben azonnali intézkedést tegyenek, illetve kezdeményezzenek.

B. A közterületi térfigyelő kamerarendszer képeinek rögzítése

A kamerarendszer képeinek rögzítése folyamatosan - a nap 24 órájában – történik.
A képek rögzítésének célja, hogy szükséges esetben bizonyítási eszközként felhasználhatók legyenek az egyes eljárásokban.

5.3.3. A rögzített felvételek visszanézése

· a visszanézésre okot adó esemény bekövetkezésekor történik meg.
A képfelvételek visszanézésére jogosultak körét a szabályzat 2. melléklete rögzíti.
A visszanézett felvételeken el kell különíteni:

· a rendkívüli eseményt tartalmazó, (azaz a felvételek adatkezelésére indokot, eljárás megindítására illetve kezdeményezésére okot adó) felvételrészeket, a rendkívüli eseményt nem tartalmazó felvételektől.

 5.3.4. Eljárás indítása, illetve kezdeményezése

Rendkívüli eseményt tartalmazó felvételek esetén a rögzített kép-, hang-, valamint kép- és hangfelvétel rögzítésétől számított három napon belül az esemény által indokolt körben a jogszabályban meghatározott személy jogosult és/vagy köteles más szerv vagy hatóság (pl. rendőrség) hatáskörébe tartozó eljárások esetén az eljárás megindítását kezdeményezni.
6. A közterületi területi térfigyelő kamerarendszerrel kapcsolatos adatkezelés
6.1. A közterületi térfigyelő kamerarendszer által rögzített felvételek, mint személyes adatok

A közterületi térfigyelő kamera rendszerben rögzített felvételek személyes adatnak minősülnek, ezért érvényesíteni kell a GDPR-Rendeletben és az információs tv-ben meghatározott, valamint jelen szabályzatban meghatározott adatkezelési szabályokat.
6.2. Az adatkezelés alapelvei

Az adatkezelés főbb alapelvei:
Személyes adat kizárólag egyértelműen meghatározott, jogszerű célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok gyűjtésének és kezelésének tisztességesnek és törvényesnek kell lennie. 
Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. 

A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek. 
Az adatkezelés során biztosítani kell az adatok pontosságát, teljességét és – ha az adatkezelés céljára tekintettel szükséges – naprakészségét, valamint azt, hogy az érintettet csak az adatkezelés céljához szükséges ideig lehessen azonosítani. 

Az adatkezelés során arra alkalmas műszaki vagy szervezési – így különösen az adatok jogosulatlan vagy jogellenes kezelésével, véletlen elvesztésével, megsemmisülésével vagy károsodásával szembeni védelmet kialakító – intézkedések alkalmazásával biztosítani kell a személyes adatok megfelelő biztonságát. 

Személyes adat csak a cél megvalósulásához szükséges mértékben kezelhető. A közterület-felügyelet esetében a személyes adat kezelésének célja: 

a közbiztonság, illetve a 

a bűnmegelőzés. 

6.3. Az adatkezelés jogalapja
Gádoros Nagyközség Önkormányzata adatkezelésének jogalapját a Kftv. 7. § (3)-(4) bekezdése adja meg. 
·  A közterület-felügyeletről szóló 1999. évi LXIII. törvény 7. § (3) bekezdése szerint „A felügyelet közterületen, közbiztonsági, illetve bűnmegelőzési célból, bárki számára nyilvánvalóan észlelhető módon képfelvevőt helyezhet el, és felvételt készíthet. A képfelvevő elhelyezéséről, valamint a képfelvevővel megfigyelt közterület kijelöléséről a felügyelet előterjesztésére a képviselő-testület dönt.”

A közterületi térfigyelő kamera rendszer felvételei kezelésének további általános jogalapját határozza meg az Infotv. 5. § (1) bekezdése is.
6.4. Az adatkezelés korlátai

A közterületi térfigyelő kamerarendszer által rögzített felvételek, mint személyes adatok a képfelvétellel érintett területen:

a) elkövetett bűncselekmény vagy szabálysértés miatt indult eljárásban,

b) elkövetett jogsértés miatt indított közigazgatási hatósági eljárásban,

c) végzett felügyelői intézkedés jogszerűségének megállapítására irányuló közigazgatási hatósági eljárásban, továbbá

d) a felvételen szereplő személy által, jogainak gyakorlása érdekében indított eljárásban

használható fel.

Továbbá: 

a) a terrorcselekmények vagy más bűncselekmények megelőzése, felderítése és megszakítása céljából,

b) a nemzetbiztonsági védelmi és elhárítási, információszerzési, továbbá nemzetbiztonsági, iparbiztonsági, belső biztonsági és bűnmegelőzési ellenőrzési feladatok ellátása céljából,

c) a katasztrófavédelmi, tűzvédelmi hatósági feladatok ellátása céljából, illetve

d) körözött személy vagy tárgy azonosítása érdekében

is felhasználható.

A felvétel és az adatok - megkeresés alapján vagy a hatóság által végzett helyszíni ellenőrzés alkalmával – kizárólag

a) bűncselekmény gyanújának észlelése esetén a nyomozó hatóság, valamint

b) a bíróság

részére adhatók át.

A bíróság vagy más hatóság megkeresésére, vagy a hatóság által végzett helyszíni ellenőrzés alkalmával a felvételt és az adatokat a bíróságnak vagy a hatóságnak haladéktalanul meg kell küldeni, illetve át kell adni.
A megkeresés akkor megfelelő, ha az tartalmazza:

· az eljárás tárgyát,

· az eljárás ügyiratszámát,

· a rögzített felvétellel bizonyítandó tényt.
A megkeresést meg kell tagadni, ha:

· a megkeresés tartalmilag nem megfelelő,

· ha a felvétel a megkeresésben meghatározott tény bizonyítására alkalmatlan.

Adatot továbbítani csak a jelen szabályzatban- és jogszabályban - meghatározott esetekben lehet. Az adattovábbítás az eljárásra jogosult szerv, hatóság képviselője által biztosított adathordozó eszközre történik. Az adattovábbítás során a továbbítás célú adatmentést a 7.1.1. pontban nevezett személyek végezhetnek.  

Az adattovábbítást megelőzően az adatkezelő megvizsgálja a továbbítandó személyes adatok pontosságát, teljességét és naprakészségét. 

Ha a vizsgálat eredményeként az adatkezelő azt állapítja meg, hogy a továbbítandó adatok pontatlanok, hiányosak vagy már nem naprakészek, azokat kizárólag abban az esetben továbbíthatja, ha 

- az az adattovábbítás céljának megvalósulásához elengedhetetlenül szükséges, és 

- az adattovábbítással egyidejűleg tájékoztatja a címzettet az adatok pontosságával, teljességével és naprakészségével összefüggésben rendelkezésére álló információkról. 

A rögzített felvétel felhasználási célból – bizonyítási eszközként – a szabálysértési eljárásra jogosult szerv, illetve büntetőeljárásban a bíróság, az ügyészség, a nyomozó hatóság, az előkészítő eljárást folytató szerv megkeresésére vagy adatkérésére továbbíthatja. A megkeresésben vagy adatkérésben meg kell jelölni az eljárás tárgyát, ügyszámát és a rögzített felvétellel bizonyítandó tényt. 

Közigazgatási hatósági eljárásban az eljáró hatóság megkeresésére a rögzített felvétel továbbítható, ha a megkereső hatóság a megkeresésben az eljárás tárgyát, ügyszámát és a rögzített felvétellel bizonyítandó tényt megjelöli. 

A rögzített felvételt a felügyelő a rendőrség, a nemzetbiztonsági szolgálat, a hivatásos katasztrófavédelmi szerv részére megkeresésük esetén továbbítja 6.4. pontban  meghatározott célból. 

A rögzített felvétel továbbítására irányuló megkeresést meg kell tagadni, ha a felvétel a megkeresésben meghatározott tény bizonyítására alkalmatlan. 

Akinek jogát vagy jogos érdekét a felvétellel rögzített esemény, cselekmény vagy intézkedés érinti, az 6.4. pontban meghatározott célból kérheti, hogy a felvételt a felügyelet annak továbbításáig, de legfeljebb a kérelem benyújtását követő harminc napig ne törölje. A rögzített felvételen szereplő személy részére az adattovábbításról adott tájékoztatás költségmentes.
6.5. Az adatkezelés időtartalma, az adatok törlése

Az Infotv. alapján az adatkezelés során személyes adat csak a cél megvalósulásához szükséges ideig kezelhető. 

A felügyelő a rögzített felvételt a rögzítést követő harminc nap elteltével haladéktalanul törli. 

A felügyelő a feladatkörébe tartozó eljárást a felvétel rögzítésétől számított kettő munkanapon belül köteles megindítani, vagy kezdeményezni az eljárásra jogosult szervnél vagy hatóságnál a hatáskörébe tartozó eljárás megindítását. 

Ha a felügyelő kezdeményezésére az eljárásra jogosult szerv vagy hatóság az eljárását megindította, és erről a felügyelőt harminc napon belül tájékoztatta, a felügyelő a rögzített felvételt az eljárásra jogosult szerv vagy hatóság részére történő továbbításáig kezelheti azzal, hogy az adatkezelés időtartama nem haladhatja meg a harminc napot. 

Ha a rögzített felvételt a felügyelő az eljárásra jogosult szerv, hatóság megkeresésére vagy a felvételen szereplő személy kérelmére továbbította, a felvételt a továbbítással egyidejűleg törölni kell. 

5.6. Az érintett jogai 

Az érintett jogosult arra, hogy az adatkezelő és az annak megbízásából vagy rendelkezése alapján eljáró adatfeldolgozó által kezelt személyes adatai vonatkozásában: 

- az adatkezeléssel összefüggő tényekről az adatkezelés megkezdését megelőzően tájékoztatást kapjon (előzetes tájékozódáshoz való jog), 

- kérelmére személyes adatait és az azok kezelésével összefüggő információkat az adatkezelő a rendelkezésére bocsássa (hozzáféréshez való jog), 

- kérelmére, valamint az e fejezetben meghatározott további esetekben személyes adatait az adatkezelő helyesbítse, illetve kiegészítse (helyesbítéshez való jog), 

- kérelmére, valamint az e fejezetben meghatározott további esetekben személyes adatai kezelését az adatkezelő korlátozza (az adatkezelés korlátozásához való jog), 

- kérelmére, valamint az e fejezetben meghatározott további esetekben személyes adatait az adatkezelő törölje (törléshez való jog). 

Adatkezelőnek biztosítania kell a magánszemélyek számára, hogy a felvételen szereplő személy - az adatkezelésre rendelkezésre álló időtartam alatt, jellemzően a felvétel készítésétől számított 8 napon belül - megtekinthesse a róla készült felvételt. 

Az érintetti jogok érvényesülését az Infotv. II/A fejezetében foglaltakon túl, jelen szabályzat biztosítja.
7. Adatbiztonság

Az önkormányzatnak biztosítani kell az érintett személy személyes adatainak védelmét. A védelemnek ki kell terjednie a magántitoknak és magánélet körülményeire, arra, hogy ezek illetéktelen személy tudomására ne jussanak.
Az intézkedések kialakítása és végrehajtása során az adatkezelő és az adatfeldolgozó figyelembe veszi az adatkezelés összes körülményét, így különösen a tudomány és a technológia mindenkori állását, az intézkedések megvalósításának költségeit, az adatkezelés jellegét, hatókörét és céljait, továbbá az érintettek jogainak érvényesülésére az adatkezelés által jelentett változó valószínűségű és súlyosságú kockázatokat.

Az adatokat védeni kell különösen: 

· a jogosulatlan hozzáférés, 

· a jogosulatlan megváltoztatás, 

· a jogtalan továbbítás, 

· a jogtalan nyilvánosságra hozatal, 

· jogszerűtlen törlés vagy megsemmisítés, valamint 

· a véletlen megsemmisülés és sérülés ellen.
7.1. Szervezési intézkedések

7.1.1. Személyek

A közterületi térfigyelő kamera rendszer központi helyiségében az önkormányzat által meghatározott személyek tartózkodhatnak. A közterületi térfigyelő kamera rendszer által rögzített felvételek megtekintését, illetve kezelését kizárólag a 2. mellékletben meghatározott személyek végezhetik.

A 2. mellékletben meghatározott személyek – az ott meghatározott, feladatkörükhöz tartozó jogosultsági körben – jogosultak:

· a kamerák által közvetített képek megfigyelésére, valamint 

· a kamera rendszer által rögzített képek visszanézésére, 

· a rögzített felvételek, illetve felvételrészek elkülönítésére rendkívüli és nem rendkívüli események szerint, 

· az adat kimentésére,

· a vonatkozó jogszabályi előírások által lehetővé, ill. kötelezővé tett körben az adat érintett személy, vagy hatóság, ill. bíróság részére történő átadására.

Azon helyiségeibe, ahol személyes adatok válhatnak hozzáférhetővé, csak olyan személyek léphetnek be, akik adatkezeléssel megbízottak, illetve akiknek betekintési joguk van. A betekintési jogukat igazolniuk kell.

A rögzített képfelvételeket, valamint más személyes adatot csak a 2. mellékletben feltüntetettek szerint arra feljogosított személy jogosult megismerni, akinek ezen kötelezettségei érvényesítéséhez szükséges, és a jogsértő cselekmény megelőzése vagy megszakítása érdekében mellőzhetetlen. A rögzített képfelvételt, valamint személyes adatot kezelő, vagy egyéb okból annak megismerésére jogosult személy nevét, az adatok megismerésének okát és idejét jegyzőkönyvben/feljegyzésben a visszanézési naplóban kell rögzíteni.
7.1.2. Üzembiztonság

Az üzemeltető rendszeresen, de legalább a munkanap kezdetén ellenőrzi a rendszer üzemelését.

A rendszer kiszolgálásra alkalmas eszközök, és egyéb adathordozók - a jogszerű adattovábbítás kivételével - a központi helyiségből és a másodlagos adatfeldolgozási helyszínről ki nem vihetőek.
Az informatikai eszközök karbantartása esetén az üzemeltetőnek kell gondoskodnia az adatvédelmi előírások betartásáról. 
Az informatikai eszközök karbantartás esetén a közterületfelügyelőnek kell gondoskodni az adatvédelmi előírások betartásáról. Karbantartást, javítást csak a közterületfelügyelő jelenlétében lehet végezni.
Idegenek a központi helyiségben csak a Jegyző jelenlétében tartózkodhatnak. Az idegenek jelenlétében a felvételek visszanézését meg kell szakítani, ha a visszanézett adatok idegen általi megismerhetőségét más módon nem lehet kizárni.
Az idegenek jelenlétében a felvételek nézését, visszanézését meg kell szakítani, ha a visszanézett adatok idegen általi megismerhetőségét más módon nem lehet kizárni. 

Az üzemeltetésről és az idegenek központi helyiségben tartózkodásáról üzemeltetési naplót kell vezetni.
7.1.3. Adattovábbítás

Adatot továbbítani csak a jelen szabályzatban, és jogszabályban meghatározott esetekben lehet. Az adattovábbítás az eljárásra jogosult szerv, hatóság képviselője által biztosított adathordozó eszközre történik.

Az adattovábbítás során a továbbítás célú adatmentést  MERGEFIELD "Szervezet_1" csak az önkormányzat által megbízott személy végezhet.
7.2. Technikai intézkedések

· Informatikai védelem

A közterületi térfigyelő kamera rendszer adatrögzítést lehetővé tévő informatikai rendszert működtető számítógépes rendszerben biztosítani kell, hogy:

· a belépés személyre szóló kóddal történhessen, 

· az adatkezelési események automatikusan naplózásra kerüljenek.

A vonatkozó kódok és jelszavak biztonságos kezeléséről az Adatkezelő gondoskodik.
Az adatállományok kezelését úgy kell megszervezni, hogy részleges vagy teljes megsemmisülés esetén tartalmuk rekonstruálható legyen. Az eredeti adatállományokról legalább egy biztonsági mentést kell készíteni, hogy az egyik megsemmisülése, sérülése esetén az eredeti adatok továbbra is rendelkezésre álljanak.
· Adathordozó azonosítása

A rendszerben csak nyilvántartásba vett adathordozót lehet használni, hogy a kezelt adatok fellelési helye, megsemmisítése nyomon követhető legyen. Az adattovábbítást kivéve adathordozóként csak a számítógéptől el nem különülő tárhelyet lehet használni.
7.3. Egyéb adatbiztonsági intézkedések

A közterületi térfigyelő kamera rendszer központi helyisége: 

· épülete riasztóval védett,

· A kamera rendszer központi egysége (DVR) zárt rack szekrényben van elhelyezve.

A központi helyiségben őrzött adatok védelmét szolgálja, hogy:

· a helyiség zárható

8. Nyilvántartás vezetési kötelezettség

A közterületi térfigyelő kamerarendszer működtetéséhez kapcsolódva a 2. mellékletben felsorolt személyeknek nyilvántartást kell vezetniük:

· a kihelyezett kamerákról és az általuk megfigyelt területről (kamera nyilvántartás),

· a rendszer állapotának naponkénti ellenőrzéséről (üzemeltetési napló), 
· a rendszerben végzett megfigyelésekről (észlelési napló), 

· a rendszerben rögzített felvételek visszanézéséről, és kimentéséről (visszanézési napló), 

· a rendszerben a felvételek tárolására használt adathordozókról, (adathordozó nyilvántartás), 

· a rendszerben tárolt adatokról másolatkészítésről (adatmásolati napló), 

· az adattovábbításról, (adattovábbítási napló) 
· a felvételek megsemmisítéséről (megsemmisítési és adattörlési napló) 

· az adatvédelmi incidensről.
8.1. Kamera-nyilvántartás

A kamera-nyilvántartásnak tartalmaznia kell legalább:

· a kamera, kamerák kihelyezésének helyét, 

· az alkalmazott kamerák darab számát, 

· az adott kamera, kamerákkal megfigyelt területet.

A közterületi térfigyelő kamerarendszer jelen szabályzat elfogadásának időpontjában fennálló állapotát jelen szabályzat 1. melléklete tartalmazza.
8.2. Üzemeltetési napló

A rendszer működtetése során a rendszer állapotának rendszeres, naponkénti ellenőrzéséről, valamint az idegenek központi szerverhelyiségben való tartózkodásáról üzemeltetési naplót kell vezetni. Az üzemeltetési napló tartalmazza:

a) a rendszer állapot ellenőrzésre vonatkozó adatokat:

· az ellenőrzés pontos időpontját, 

· a rendszer egyes elemeinek állapotára vonatkozó megjegyzést, 

· a rendszer nem megfelelő üzemelése esetén a tett intézkedést, 

· az ellenőrzést végző személy nevét.

Az üzemeltetési napló mintáját jelen szabályzat 3. melléklete tartalmazza.
8.3. Visszanézési napló

A térfigyelő kamararendszer által rögzített felvételek központi helyiségben, vagy másodlagos helyszínen történő visszanézése esetén a visszanézésre, valamint a rendkívüli események képrészleteinek kimentésére vonatkozó adatokat naplóban kell rögzíteni.
A visszanézési naplónak tartalmaznia kell:

- a visszanézés napját, 

- a visszanézett felvételek azonosításhoz szükséges adatokat: kamera szám, a rögzített képfelvétel rögzítés kezdő és befejező időpontját, 

- a bekövetkezett rendkívül eseményeket, 

- a rendkívüli eseményeket tartalmazó felvételrészek kimentésének adatai (mentés helye) 

- a kezdeményezett intézkedéseket, 

- a visszanéző nevét.

A visszanézési napló mintáját jelen szabályzat 4. melléklete tartalmazza.
8.4. Az adathordozók nyilvántartása

Az adathordozó nyilvántartásnak tartalmaznia kell:

- a felhasznált, alkalmazott adathordozó azonosító adatait, 

- az adathordozó adat rögzítésre történő használatának kezdő és befejező időpontját, 

- az alkalmazást követően az adathordozó tárolási helyét, 

- az adathordozó megsemmisítésére vonatkozó adatokat.

Az adathordozók nyilvántartása mintáját jelen szabályzat 5. melléklete tartalmazza.
8.5. Adatmásolási napló

Az adatmásolási naplónak tartalmaznia kell a rögzített felvételekről, rögzített képfelvétel részekről készített:

- másolat készítés időpontját, 

- másolt rögzített képfelvétel azonosító adatait, 

- másolat készítésének okát, 

- másolat adathordozójának azonosítóját, a tárolás helyét, 

- a másolatot készítő nevét.

Az adat másolási napló mintáját jelen szabályzat 6. melléklete tartalmazza.
8.4. Észlelési napló 

A közterületi térfigyelő kamararendszer által közvetített felvételek központi helyiségben történő megfigyelése esetén a megfigyelésre vonatkozó adatokat a megfigyelési naplóban kell rögzíteni. A megfigyelési naplónak tartalmaznia kell: 

a megfigyelés napját, 

a megfigyelés kezdő és befejező időpontját, 

a bekövetkezett rendkívül eseményeket, azok adatait, 

a kezdeményezett intézkedéseket, 

a megfigyelő nevét. 

8.6. Adattovábbítási napló

Az adattovábbítási nyilvántartást évenként kell vezetni, és a nyilvántartást 5 évig meg kell őrizni.

A nyilvántartásnak tartalmaznia kell, hogy:

- mikor történt az adattovábbítás, 

- a felvételeket kinek, mely szervnek, hatóságnak, magánszemélynek továbbították, 

- milyen célból került sor az adattovábbításra, 

- mi volt az adattovábbítás jogalapja.

Az adattovábbítási napló mintáját jelen szabályzat 7. melléklete tartalmazza.
8.7. Felvételek megsemmisítésének nyilvántartása

A felvételek megsemmisítéséről nyilvántartást kell vezetni. A nyilvántartásnak tartalmaznia kell:

- a megsemmisítés időpontját, 

- a megsemmisített adatok azonosításához szükséges adatokat, /pl.: kamera szám, illetve számok, a rögzített felvételek időpontja (tól-ig) /, 

- a megsemmisítés okát, (3 napon belüli, illetve egyéb) 

- a megsemmisítés módját, 

- a megsemmisítést végző nevét.

A megsemmisítési napló mintáját jelen szabályzat 8. melléklete tartalmazza.
8.8. Incidens nyilvántartás

A nyilvántartásnak tartalmaznia kell:

- az incidenssel érintett személyes adatok körét, 

- az adatvédelmi incidenssel érintettek körét és számát, 

- az adatvédelmi incidens időpontját, 

- az incidens körülményeit, 

- az incidens hatásait, 

- az incidens elhárítására megtett intézkedéseket, 

- egyéb jogszabályban meghatározott adatokat.
Az adatkezelő az általa, illetve a megbízásából vagy rendelkezése alapján eljáró adatfeldolgozó által kezelt adatokkal összefüggésben felmerült adatvédelmi incidens kapcsán rögzíti a fenti adatokat, valamint az adatvédelmi incidenst haladéktalanul, de legfeljebb az adatvédelmi incidensről való tudomásszerzését követő hetvenkét órán belül bejelenti a Hatóságnak. 

Az adatvédelmi incidenst nem kell bejelenteni, ha valószínűsíthető, hogy az nem jár kockázattal az érintettek jogainak érvényesülésére.
Az incidensnapló mintáját jelen szabályzat 9. melléklete tartalmazza.

9. Feladat- és hatáskörök

Adatkezelési feladat- és hatásköröket gyakorolnak:

· Gádoros Polgármesteri Hivatal Jegyzője
· az önkormányzat adatvédelmi tisztviselője, 

· a jelen szabályzat alapján az egyes részfeladatok ellátására megbízott személyek a 2.
mellékletben részletezettek szerint.
10. A szabályzat tartalmának megismertetése

A szabályzat tartalmának megismerésének tényét az érintettek aláírásukkal kötelesek elismerni. 
A megismerési nyilatkozat jelen szabályzat 10. mellékletét képezi.

A szabályzat tartalmának megismertetéséről gondoskodni kell:

· amennyiben a szabályzatban, illetve mellékleteiben változás történt.

A szabályzatot az önkormányzat honlapján az adatvédelemmel kapcsolatos fül alatt közzé kell tenni!

11. Záró rendelkezések

A Jelen Szabályzat 202…………………. napján lép hatályba.

A szabályzat mellékletei:

1. Kamera nyilvántartás, 

2. A kamerarendszer használatára, kezelésére, üzemeltetésére jogosultak feladat- és hatásköre,

3. Üzemeltetési napló mintája,
4. Visszanézési napló mintája,

5. Adathordozó nyilvántartás mintája, 

6. Adatmásolási napló mintája,

7. Adattovábbítási napló mintája,

8. Adatmegsemmisítési napló mintája

9. Adatvédelmi incidens-nyilvántartás mintája, 

10. Megismerési záradék.

Gádoros, 202. ……….


..........................................








     Dr. Szilágyi Tibor 







           polgármester MERGEFIELD Családnév 

 MERGEFIELD pozíció 
1. melléklet – Kamera nyilvántartás
	Sorszám
	Kamera helye
	GPS koordináta
	Kamera típus
	Megfigyelt terület leírása
	Megfigyelés oka

2. melléklet: A kamerarendszer használatára, kezelésére, üzemeltetésére jogosultak feladat- és hatásköre
1. Kamerafelvételek visszanézésére jogosult személyek: 
· Gádoros Polgármesteri Hivatal Jegyzője,
2. Felvételek kezelésére jogosult személyek rendkívüli események bekövetkeztekor:

· Gádoros Polgármesteri Hivatal Jegyzője
3. Felvételek kiadására jogosult személy: 
· Gádoros Polgármesteri Hivatal Jegyzője
4. Nyilvántartások vezetésére kötelezett személyek:

· Kamera nyilvántartás: 
· Gádoros Polgármesteri Hivatal Jegyzője,

· Üzemeltetési napló: közterület-felügyelő.
· Visszanézési napló:

· Gádoros Polgármesteri Hivatal Jegyzője,

· Adathordozó nyilvántartás:

· Gádoros Polgármesteri Hivatal Jegyzője
· Adatmásolási napló:
· Gádoros Polgármesteri Hivatal Jegyzője,

· Adattovábbítási napló:

· Gádoros Polgármesteri Hivatal Jegyzője,

· Adatmegsemmisítési napló:
· Gádoros Polgármesteri Hivatal Jegyzője
· Adatvédelmi incidens-nyilvántartás:

· Gádoros Polgármesteri Hivatal Jegyzője,

5. Incidens bejelentésére jogosult személyek:

· Adatvédelmi tisztviselő: Közinformatika Nonprofit Kft.
3. melléklet: Üzemeltetési napló

	Dátum
	Rendszerállapot ellenőrzése
	Központi szerverhelyiségben tartózkodó idegenek

(belépés és távozás időpontja, a belépő neve, beosztása, a belépés oka, végzett tevékenység)
	Ellenőrzést végző személy neve, aláírása

	
	Ellenőrzés pontos időpontja
	Rendszerállapot rögzítése

(eltérések is)
	Rendszer nem megfelelő üzemelése esetén tett intézkedések
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


4. melléklet: Visszanézési napló

	Dátum
	Visszanézés körülményei
	Kezdeményezett intézkedések

	Visszanézést végző személy neve, aláírása

	
	Visszanézett felvételek azonosításhoz szükséges adatok: kamera szám, rögzítés kezdő és befejező időpontja
	Visszanézésre okot adó rendkívüli események
	Rendkívüli eseményeket tartalmazó felvételrészek kimentésének adatai (mentés helye)
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


5. melléklet: Adathordozó nyilvántartás

	Adathordozó

azonosító adata

(sorszám, gyártási

szám)
	Adathordozó

alkalmazásának
	Alkalmazást

követően az

adathordozó

tárolási helye


	Adathordozó

megsemmisítésének

időpontja, módja

	
	kezdő időpontja
	befejező időpontja
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


6. melléklet: Adatmásolási napló

	Dátum

	Másolat készítés időpontja
	Másolt rögzített képfelvétel azonosító adatai
	Másolat készítésének oka
	Másolat adathordozójának azonosítója,

a tárolás helye
	Másolatot készítő neve, aláírása

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


7. melléklet: Adattovábbítási napló

Az adattovábbítási naplót évenként kell vezetni, és a nyilvántartást 5 évig meg kell őrizni!
	Adattovábbítás időpontja
	Adattovábbítás címzettje

(Név, lakcím, székhely, hatósági szerv pontos beazonosítása)
	Adattovábbítás célja
	Adattovábbítás jogalapja
	Jogosult aláírása

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


8. melléklet: Adatmegsemmisítési napló
	Dátum

	Megsemmisítés időpontja
	Megsemmisített rögzített képfelvétel azonosító adatai
	Megsemmisítés oka
	Megsemmisített

adat adathordozójának azonosítója,

a tárolás helye
	Megsemmisítést végző neve, aláírása

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


9. számú melléklet: Adatvédelmi incidens-nyilvántartás

	Incidenssel

érintett

személyes

adatok köre
	Az incidenssel

érintett

személyek
	Az

incidens

időpontja
	Incidens

körülményei
	Incidens

hatásai
	Az incidens

elhárítására

tett

intézkedések
	Egyéb

	
	köre
	száma
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


10. számú melléklet: Megismerési záradék

Alulírottak nyilatkozunk arról, hogy a közterületi térfigyelő kamera rendszer adatkezelésére és adatvédelmére vonatkozó szabályzat tartalmát megismertük, azokat a saját feladatunk vonatkozásában magunkra nézve kötelezőnek ismerjük el.

A szabályozást megismertető a hatályos szabályozást szóban ismertette.

A szabályozást megismertető ellenőrző kérdésekkel meggyőződött arról, hogy a szabályozás lényegét az érintették valóban elsajátították-e.

A szabályozást megismertető, valamint a szabályozást megismerők tudomásul veszik, hogy a megismerési nyilatkozatot minden a szabályzat tartalmában bekövetkezett változás után meg kell ismételni.

A megismerés tényét igazoljuk:

	Név
	Munkakör, feladat ellátó
	Dátum
	Aláírás

	
	
	
	⁪



	
	
	
	⁪

	
	
	
	

	
	
	
	

	
	
	
	

	
	
	
	


A megismertetési feladatokat a mai napon elláttam: 

Gádoros MERGEFIELD Város , 202…………………………….




                  ............................................ 

          megismertető aláírása 

